כריסטופר ויילדר
קורבנות > קורבנות משוערים

| --- | --- |
 מקרה הרצח הבלתי-מפוענח המפורסם ביותר בו חשוד ויילדר הוא פרשת הרציחות בחוף ואנדה (אנ') אשר התרחש ב-1 בינואר 1965. הפרשה סובבת את הרצח הכפול של מריאן שמידט וקתרין שארוק בנות החמש עשרה שעקבותיהן נעלמו באותו יום. למחרת נמצאו גופותיהן קבורות למחצה בחוף הים לאחר שנרצחו. שארוק נהרגה כתוצאה מחבלה בראשה שניפצה את גולגולתה, ובנוסף לכך נדקרה כארבע עשרה פעמים בעזרת סכין ברחבי גופה. שמידט נדקרה אף היא שש פעמים וגרונה שוסף. שאריות נוזל זרע נמצאו על הבגדים של שתיהן ותחתוניהן נקרעו לגזרים, על אף שהן לא נאנסו.  וילהלמינה קרוגר בת החמישים ושש הייתה אשת ניקיון שנרצחה בוולונגונג, ניו סאות' ויילס, ב-29 בינואר 1966. גופתה נמצאה על ידי קצב בקומת המרתף של בית המטבחיים בו עבד. לאחר שהותקפה באחת הקומות העליונות, ככל הנראה בסביבות השעה 04:30 לפנות בוקר בליל אמש, משך אותה הרוצח בכוח במורד המדרגות עד לתחתית הבניין. היא נמצאה עירומה לחלוטין עם סימני דקירה, השחתה וחניקה על גופה. בנוסף נמצאו סימני חריכה שנגרמו כתוצאה מכיבוי סיגריות על בגדיה.  אנה טוסקאיואה דאולינגקואה בת העשרים ושבע הייתה זונה שעבדה באזור בונדיי ביץ' שבסידני. עקבותיה נעלמו ב-16 בפברואר 1966 בסביבות חצות, לאחר שעזבה מועדון מקומי ופנתה ללכת לכיוון ביתה. גופתה נמצאה כעבור עשרה ימים, ב-26 בפברואר, בידי נהג משאית אשר עצר בצדי הדרך בדרכו לפרוור מיאני (אנ') שבניו סאות' ויילס. הגופה אותרה כשהיא עירומה למחצה ונושאת סימני דקירה, השחתה וחניקה.  תמי ג'ו אלכסנדר (אנ') בת השש עשרה נעלמה בסביבות נובמבר 1979 מברוקסוויל (אנ'), פלורידה. גופתה נמצאה ב-10 בנובמבר אותה שנה לאחר שנורתה פעם אחת בעורפה ופעם אחת במצחה. רשויות החוק לא הצליחו לגלות את זהותה במשך שנים רבות והיא הוגדרה כג'יין דו עד ל-2015 אז זוהתה באמצעות טכנולוגיית זיהוי דנ"א חדשה. מספר חוקרים הציעו כי ייתכן שויילדר רצח אותה בשל ראיות נסיבתיות שנמצאו לצד גופתה.  מארי אופיץ בת השבע עשרה נעלמה ב-16 בינואר 1981 מפורט מאיירס (אנ'), פלורידה, לאחר שנראתה עוזבת מרכז קניות מקומי בדרכה למגרש חנייה סמוך. היא הגיעה למקום יחד עם אמה ואחיה וביקשה לחזור לרכבם לבדה משום שהייתה עייפה. גופתה מעולם לא נמצאה, אולם אישה נוספת בשם מארי אליזבת הייר אשר נראתה אף היא לאחרונה באותו מגרש חנייה נרצחה וגופתה נמצאה בחודשים הבאים.  מארי אליזבת הייר בת השמונה עשרה נעלמה ב-11 בפברואר 1981 מאותו מגרש חנייה בפורט מאיירס, פלורידה, בו נעלמה מארי אופיץ בת השבע עשרה כחודש לפני כן. גופתה נמצאה ביוני אותה שנה באזור חקלאי בליהאי אייקרס (אנ'), פלורידה, כשהיא במצב של ריקבון מתקדם. נתיחה שלאחר המוות גילתה כי נדקרה למוות בגבה.:  טינה מארי ביבי בת השבע עשרה מפורט מאיירס (אנ'), פלורידה, נעלמה ב-20 בינואר 1981 לאחר שסיפרה לאחותה שאדם אלמוני הציע לה עבודה בתור דוגמנית. עצמותיה נמצאו בתוך שקית ניילון כעבור יותר משנה, ב-29 במאי 1982, בלוקסהאצ'י (אנ'), לא הרחק מחלקת אדמה אשר הייתה בבעלותו של ויילדר. שרידיה לא זוהו באותה העת והיא הוגדרה בתור ג'יין דו במשך שנים רבות, עד שביולי 2013 הצליחו חוקרים לאמת את זהותה באמצעות שימוש בצילומי הרנטגן הדנטליים שלה.  שארי לין בול בת העשרים נעלמה ב-27 ביוני 1983 מבוקה רטון, פלורידה, לאחר שהודיעה לקרוביה כי היא מתכוונת לעזוב את ביתה ולבנות לעצמה קריירה כדוגמנית. הפעם האחרונה בה שמעו ממנה הייתה כעבור יומיים, כאשר התקשרה לחברתה מתחנת עצירה למשאיות באשלנד (אנ'), וירג'יניה. גופתה נמצאה ב-29 באוקטובר אותה שנה בשלבי (אנ'), ניו יורק, במצב של ריקבון מתקדם. רשויות החוק לא הצליחו לקבוע את סיבת המוות המדויקת על אף חוסר הספק כי נרצחה, והיא הוגדרה בתור ג'יין דו עד שזוהתה לבסוף ב-2014.  תמי לין לפרט (אנ') בת השמונה עשרה נעלמה ב-6 ביולי 1983 מקוקו ביץ', פלורידה. היא הייתה אישיות מוכרת בשל פעילותה כשחקנית, דוגמנית ומלכת יופי. נראתה בחיים בפעם האחרונה בשעה שהתווכחה בקולניות עם גבר אלמוני בסביבת ביתה. משפחתה טענה כי ויילדר והיא נפגשו על סט הצילומים של הסרט ספרינג ברייק (אנ') מ-1983 בפורט לודרדייל, ואף הגישה נגדו תביעה עבור סכום בגובה של כמיליון דולרים, אך נאלצה לבטלה לאחר מותו. גופתה מעולם לא נמצאה.  לורי ג'יין קירסי בת העשרים ושלוש נעלמה ב-16 בפברואר 1984 מדייווי (אנ'), פלורידה. גופתה נמצאה לאחר מספר ימים כשהיא צפה בתוך תעלת מים. הנתיחה שלאחר המוות קבעה שסיבת מותה הייתה חניקה, וכי היא נרצחה יומיים לפני שגופתה אותרה.  מלודי מארי גיי בת התשע עשרה נחטפה במהלך משמרת הלילה במקום עבודתה ב-7 במרץ 1984 בפלורידה, בידי לקוח אלמוני שהגיע למקום. גופתה נמשטה מתוך תעלת מים באזור חקלאי כעבור שלושה ימים.  קולין אמילי אורסבורן בת החמש עשרה נראתה בחיים בפעם האחרונה כאשר עזבה את ביתה ב-15 במרץ 1984 בדייטונה ביץ', פלורידה, בדרכה לבית הספר. לדעת הקונצנזוס הרווח בקרב רשויות החוק פספסה אורסבורן את האוטובוס עליו הייתה אמורה לעלות כדי להגיע למוסד הלימודי בכוונת תחילה, ובמקום זאת הלכה לבלות בחוף הים. גופתה נמצאה כעבור מספר שבועות, ב-6 באפריל אותה שנה, כשהיא קבורה למחצה על גדת אגם במחוז אורנג' (אנ'). היא הוגדרה בתור ג'יין דו ולא זוהתה באופן רשמי עד ל-2011.